เรื่องร้องเรียน: มีต้นไม้ขึ้นอยู่ที่หน้าบ้านผมเมื่อก่อนเป็นต้นไม้ที่ กทม.ได้ปลูกไว้ แต่ตอนนี้ต้นนี้ได้ตายแล้ว และได้กลายเป็นต้นไทรขนาดใหญ่ที่ กทม.ไม่ได้ปลูก ต้นไทรนี้มีขนาดใหญ่มากและมีกิ่งก้านสาขาได้เลื้อยไปพันกับสายไฟริมทาง และบางส่วนได้เลื้อยไชเข้าไปในบ้านผม ทำให้หลังคาได้รับความเสียอย่างมาก และมีบางส่วนของรากได้ไชเข้าไปใต้ดินส่วนพื้นบ้านทำให้พื้นบ้านได้รับความเสียหาย เคยร้องเรียนไปที่เขตคลองเตยแล้วแต่ทางเขตก็เพิกเฉย อยากจะให้ทางพรรคก้าวไกล ช่วยมาเป็นธุระตรงส่วนนี้ให้ด้วย เพราะทางกทม.ไม่ได้ปลูกต้นไทร ก็ควรจะมารื้อถอนต้นไทรนี้ออก เพราะอันตรายอย่างยิ่งที่มีกิ่งก้านไปพันกับสายไฟฟ้าแรงสูงของการไฟฟ้า เคยร้องเรียนไปทางเขตคลองเตยแล้ว แต่ทางเขตคลองเตยอ้างว่าต้นไม้นี้เป็นต้นไทรซึ่งไม่ใช่เป็นต้นไม้ที่ทางกทม.ปลูก จึงไม่เป็นหน้าที่ในความรับผิดชอบของทางเขตคลองเตยจึงไม่มีอำนาจตัดต้นไทรได้ ผมเคยร้องเรียนไปที่การไฟฟ้าเพื่อให้การไฟฟ้ามาตัดต้นไทรนี้ แต่ารไฟฟ้าแจ้งมาว่าต้องแจ้งไปทางเขตก่อนเพื่อขออนุมัติในต้นไทร เมื่อแจ้งไปทางเขต ทางเขตแจ้งกลับมาว่าไม่สามารถอนุมัติได้เพราะไม่ใช่ต้นไม้ที่ทางกทม.ปลูกไว้ ปัจจุบันนี้ต้นไทรได้ขยายกิ่งก้านออกไปอีก จนต้นได้เจริญเติบโตใหญ่ขึ้นเรื่อย ๆ และเป็นอันตรายกับผู้ที่สัญจรไปมา ผมจึงอยากจะให้มีการตัดต้นไทรนี้ออก ขอผู้มีอำนาจได้รับพิจารณาเรื่องนี้ไว้ด้วยครับ ต้นไทรนี้อยู่หน้าบ้านเลขที่2936 ถนนพระรามที่ 4 แขวงคลองตัน เขตคลองเตย 10110 ติดกับธนาคารธนชาตเดิม ข้าง ๆ ร้านอาหารซ้งหลี ตรงข้ามกับร้านอาหารศรทอง
การดำเนินการของเจ้าหน้าที่: สำนักงานเขตคลองเตยโดยฝ่ายรักษาความสะอาดและสวนสาธารณะ  ดำเนินการแก้ไขตัดต้นไทรเพื่อแก้ไขปัญหาความเดือดร้อนในเรื่องของรากไทรทำลายหลังคาบ้านและพื้นบ้านของผู้แจ้งเรียบร้อยแล้วค่ะ  ขอขอบคุณท่านช่วยแจ้งข้อมูลที่เป็นประโยชน์เพื่อร่วมกันแก้ไขปัญหาให้กรุงเทพฯเป็นเมืองน่าอยู่ค่ะ 🙏
ความเห็นของผู้แจ้ง: ก่อนอื่นต้องขอขอบคุณพรรคก้าวไกลและเจ้าหน้าที่ที่เกี่ยวข้องทุกท่านที่ทำให้งานนี้สำเร็จลุล่วงไปด้วยดี โดยเฉพาะท่านพิธา ลิ้มเจริญรัตน์ ที่ได้เอาใจใส่และคอยช่วยเหลือประชาชนทุกคนที่เดือดร้อนมาโดยไม่แบ่งชั้นวรรณะ เรื่องต้นไม้นี้ผมได้ร้องเรียนไปยังเขตฯและที่การไฟฟ้าฯ แต่ไม่ได้รับการแก้ไขแต่อย่างใดเลย เหมือนคำร้องเรียนของผมกลายเป็นอากาศแล้วจางหายไป ผมทำเรื่องร้องเรียนผ่านทั้งสองหน่วยงานที่รับผิดชอบมาเป็นสิบ ๆ ปี แต่ก็ไม่ได้รับการเยียวยาและแก้ไขแต่อย่างใด เพราะกิ่งของต้นไม้ไปพันกับสายไฟฟ้าแรงสูงซึ่งอันตรายมาก แต่หน่วยงานที่รับผิดชอบไม่เคยสนใจเลย มีแต่พรรคก้าวไกลและเจ้าหน้าที่ที่เกี่ยวข้องรวมถึงท่านพิธา ลิ้มเจริญรัฐ หัวหน้าพรรคก้าวไกล ที่เอาใจใส่ด้วยดีเสมอมา และการแก้ไขปัญหาทำได้รวดเร็วมากใช้เวลาแค่สามวันงานก็สำเร็จลง ซึ่งผิดกับหน่วยงานที่มีหน้าที่รับผิดชอบโดยตรง ไม่เคยสนใจเสียงเล็ก ๆ ของประชาชนเลย ผมอยากจะให้พรรคก้าวไกลและท่านพิธา ลิ้มเจริญรัตน์ เข้ามาบริหารประเทศ และผมเชื่ออย่างแน่นอนว่าประเทศไทยจะเจริญก้าวหน้ามากกว่านี้ ขอขอบคุณอีกครั้งสำหรับความช่วยเหลือและความห่วงใยที่มีต่อประชาชนคนไทยทุกคน ที่เดือดร้อน ขอขอบคุณจากใจจริงครับ
พื้นที่: แขวงคลองเตย เขตคลองเตย กรุงเทพมหานคร